Vliegtuig land toe in verkeerde land | Maroela Media
(Argieffoto) British Airways A380 (Foto: Nick Morrish/British Airways)
Passasiers op 'n British Airways-vlug van Londen na Düsseldorf was baie verbaas toe hulle Maandag "Welkom in Edinburgh" gehoor het.
Passasiers het vinnig besef die vlieënier het honderde kilometer in die verkeerde rigting gevlieg toe hulle in Skotland se hoofstad opgeëindig het, berig BBC.
Die Duitse huurvlugmaatskappy WDL, wat die vlug namens British Airways bedryf, het die fout bevestig. BA het gesê hy werk saam met WDL om te bepaal hoe só skeduleringsfout kon plaasvind, maar het benadruk dat passasiers se veiligheid nooit in gedrang was nie.
"Ons het om verskoning gevra aan passasiers vir dié ontwrigting en sal hulle elkeen individueel kontak," het BA in 'n verklaring gesê.
Die vliegtuig het van Edinburgh vertrek en twee en 'n half uur laat (omstreeks 13:00 plaaslike tyd) in Düsseldorf geland, volgens 'n woordvoerder vir die lughawe in Düsseldorf.
British Airways het vroeër op Twitter aan 'n passasier gesê die vlug is "herlei", waarna die passasier reageer het hy vermoed "dit was net 'n fout".
"Die bemanning was oortuig dit is die Edingburgh-roete. Ek dink nie enigiemand het vrywillig deelgeneem aan dié geheimsinnige reislotery nie," het die passasier geskerts.
Was oppad van Kaapstad na Johannesburg toe die kaptein sê die vlug sal oor soveel uur in Durban land! Waaaat, almal het begin praat en besef ons is op 'n verkeerde vlug. Gelukkig het die kaptein vinnig sy woorde verander en bevestig dat ons wel oppad Johannesburg toe is.
Net vreemd dat sy roete vooruit goedgekeur is? Ek verstaan nie mooi nie .. Daar word mos vooraf toestemming verkry vir 'n sekere bestemming en die beheertoring moet ook mos weet waarheen vlieg die vliegtuig?
wat 'n GROOT foutjie sal ek se
Darm vlieg hulle nie aspris teen klubhuise vas nie….too soon??
Sulke dinge moet tog nie in die buiteland in eerstewereldlande gebeur nie Netnou word dit hier plaaslik as aanvaarbaar gereken en kom daar klein aanpassingtjies om maar net n kader of twee ten gunste te wees.